Ramutis Petras Bansevičius

Ramutis Petras Bansevičius (1939 m. vasario 23 d. Marijampolėje – 2023 m. birželio 1 d. Kaune)Ramutis Petras Bansevičius. Visuotinė lietuvių enciklopedija. 2018-08-23. Nuoroda tikrinta 2025-12-31. – Lietuvos inžinierius mechanikas, habilituotas technologijos mokslų daktaras.

 Biografija 
1949–1956 m. mokėsi Kauno 12-oje vidurinėje mokykloje, 1961 m. baigė Kauno politechnikos institutą. 1975–1976 m. stažavo Milano politechnikos institute. 1982 m. technikos mokslų daktaras.

1961–1962 m. gamyklos „Apvija“ inžinierius konstruktorius, 1962–1968 m. ENIMS Vilniaus filialo inžinierius. Nuo 1963 m. Kauno politechnikos instituto (nuo 1990 m. Kauno technologijos universitetas) mokslinis bendradarbis, laboratorijos vedėjas, docentas, 1985–1995 m. Mašinų gamybos, 1995–1996 m. Gamybos sistemų katedros vedėjas, 1996–2000 m. Senato pirmininkas, 2000–2007 m. KTU rektorius. 1963–1983 m. dar dirbo KPI mokslinio centro „Vibrotechnika“ laboratorijoje, nuo 1976 m. vedėjas. Nuo 1984 m. profesorius.

Nuo 1997 m. Lietuvos mokslų akademijos Technikos mokslų skyriaus pirmininkas. Nuo 1998 m. Lietuvos mokslų akademijos narys.

Apie 250 straipsnių, 7 precizinių sistemų dinamikos srities knygų autorius. 300 TSRS išradimų, 15 patentų užsienyje iš adaptyviųjų precizinių mechanotroninių sistemų autorius arba bendraautoris.

Palaidotas Petrašiūnų kapinėse.In memoriam: netekome buvusio KTU rektoriaus prof. habil. dr. Ramučio Petro Bansevičiaus. KTU. 2023-06-02. Nuoroda tikrinta 2025-12-31.

 Bibliografija 
 Vibrovarikliai (su K. Ragulskiu, 1981 m., rusų kalba
 Vibraciniai judesio keitikliai, su kt., 1984 m., rusų k.
 Robotai miniatiūrinėms dalims, 1985 m. rusų k
 Preciziniai vibromechaniniai skenavimo įtaisai, 1991 m., rusų k.
 Precizinių mikrorobotų vibrovarikliai, 1988 m., anglų kalba

 Įvertinimas 
 1974 m., 1986 m. LTSR valstybinė premija
 Gedimino 5 laipsnio ordinas

 Šaltiniai 

Kategorija:Lietuvos inžinieriai mechanikai
Kategorija:Lietuvos išradėjai
Kategorija:Lietuvos konstruktoriai
Kategorija:LTSR valstybinės premijos laureatai